**ΦΥΛΛΟ ΕΡΓΑΣΙΑΣ**

Αυτή είναι η πιο δύσκολη φάση της εργασίας σας, καθώς χρειάζεται να διατρέξετε διάφορες σελίδες στο Διαδίκτυο και να «αλιεύσετε» υλικό σχετικά με το ζήτημα της αναπηρίας στην κοινωνική του διάσταση.

* Πρέπει να συγκεντρώσετε υλικό σχετικά με την υπάρχουσα νομοθεσία, επεισόδια από την καθημερινότητα που να καταδεικνύουν τις διαστάσεις του θέματος, ειδήσεις που έχουν θετική ή αρνητική θέση σε σχέση με τα δικαιώματα των ατόμων με αναπηρία και τις παραβιάσεις τους, κοινωνικές δράσεις ευαισθητοποίησης για το θέμα και γενικώς, οτιδήποτε σας φανεί ενδιαφέρον.
* Με το εργαλείο Linoit <http://linoit.com/home> κάθε ομάδα θα δημιουργήσει έναν πίνακα ανακοινώσεων, όπου θα αναρτά το υλικό της. Μπορούν να ενσωματωθούν σ’ αυτόν βίντεο και φωτογραφίες. Οι ομάδες αναλαμβάνουν και την ανάρτηση του υλικού τους στην κλειστή ομάδα Facebook που δημιουργήθηκε γι’ αυτό το σκοπό ή εναλλακτικά, χρησιμοποιούν το ηλεκτρονικό ταχυδρομείο.
* Στις επόμενες συναντήσεις μας, τα μέλη κάθε ομάδας επεξεργάζονται το υλικό τους και ετοιμάζονται για την τελική του παρουσίαση.

Ενδεικτικές ιστοσελίδες που μπορείτε να χρησιμοποιήσετε:

<http://www.greek-language.gr/greekLang/modern_greek/tools/lexica/triantafyllides/> , λεξικό της Νέας Ελληνικής

<http://news247.gr/newspapers/> [συγκεντρωμένες οι εφημερίδες με τα πρωτοσέλιδά τους. Από εδώ εύκολα μεταβαίνετε στις ιστοσελίδες κάθε εφημερίδας]

<http://sansimera.gr/>

<http://www.bloglines.gr/>

<http://www.allnewsgr.eu/>

<http://www.newsbeast.gr/>

<http://www.tvxs.gr/>

<http://www.madata.gr/>

<http://www.in.gr/>

**ΠΡΟΣΟΧΗ!**

****

**Υπάρχει πληθώρα ειδήσεων σχετικών με το θέμα, ως εκ τούτου απαραίτητοι είναι δύο όροι:**

* Συγκεντρώνετε μέχρι **10 σύντομες ειδήσεις**.
* Η κάθε ομάδα **επιλέγει τις ειδήσεις** της με βάση το χρώμα του καπέλου της.

• Άσπρο καπέλο: Καταγραφή περιστατικών, νομοθεσία, στατιστικές, φορείς που δραστηριοποιούνται σε σχέση με το θέμα.

• Κόκκινο καπέλο: Ειδήσεις που είναι φορτισμένες συναισθηματικά. Έκφραση προσωπικών συναισθημάτων σε σχέση με αυτές.

• Κίτρινο καπέλο: Ειδήσεις που περιέχουν θετικά μηνύματα σε σχέση με την αναπηρία. Αναφορά σε δράσεις που επιφέρουν θετικές αλλαγές στο ζήτημα.

• Πράσινο καπέλο: Εναλλακτικές ειδήσεις σε σχέση με το θέμα: τέχνη, γελοιογραφία, προτάσεις για το μέλλον ώστε να ανοίγονται ορίζοντες στο ζήτημα, νέες ιδέες, επαναπροσέγγιση της αναπηρίας υπό την οπτική του who is perfect? «διαφορετικές» λύσεις. [Δες και <https://www.facebook.com/media/set/?set=a.174890475873409.42472.169439676418489&type=3> ομάδα ΔΑΓΙΠΟΛΗ]

• Μαύρο καπέλο: Ειδήσεις με αρνητικό περιεχόμενο ή κρίσεις σε σχέση με τα Α.Μ.Ε.Α. Έκφραση προσωπικών αρνητικών συναισθημάτων σε σχέση με το ζήτημα..